Laste psühholoogPsühholoogiline nõustaminePereteraapiaLogopeed lapseleEripedagoogLoovteraapiaFüsioteraapiaSotsiaalnõustamineLapsevanemate nõustamineHinnakiri
#000001
Pereteraapia võimaldab pereliikmetel väljendada oma probleeme turvalises keskkonnas, õppida tundma teiste pereliikmete kogemusi ja arusaamasid, saada teadlikuks teiste vajadustest, leida peres olemasolevaid ressursse ning seeläbi luua muutus oma suhetes, heaolus ja elus tervikuna.
#000007
Suhtlemisraskused. Konfliktid on pereelu loomulik osa ja tekivad sageli siis, kui partnerite vahel on olulised funktsioonid läbirääkimata või on tajutud ebavõrdusus kohustuste jaotumises. Pereelu kvaliteedi tagab oskus neid konflikte lahendada. Oskused konflikte lahendada on sageli pärit meie lapsepõlvekodus nähtud käitumismustritest. Kui pereliikmete vaheline suhtlus on ebaselge, ebapiisav ning vastuoluline, siis on võimalik teraapias muuta oma suhtlusviise.
#000008
Lapsevanemana toimetulek. Laps ei vastuta iseenda heaolu eest, tema heaolu ja areng sõltub teda ümbritsevatest täiskasvanutest. Lapsevanemana sõltub meie oskus ja võime lapse vajaduste suhtes tundlik olla, meie oskusest iseenda vajadusi märgata ja rahuldada. Sageli teeb peredele muret lapse või laste käitumine, mis võib keeruliste peresuhete tulemusena muutuda problemaatiliseks. Teraapias on võimalik teadvustada iseenda rahuldamata vajadusi ja seeläbi saavutada suurem rahulolu perekonnas.
#000009
Traumaatilised kogemused pereelus. Vahel jääme üksi raskete tunnetega seoses pereliikme haiguse, kaotuse, leina või surmaga. Raskused kaotusega leppimisel võivad oluliselt halvendada toimetulekut ja elu kvaliteeti. Avatult turvalises keskkonnas oma tunnetega silmitsi seismine võib aidata elus edasi liikuda.
#000011
Katrin Veere (peretarepeut ning PREP paarisuhte koolitaja) soovib oma töös toetada peresid nende arengu väljakutsetes, et raskused ei paneks kannatama ja ei lõhuks peresid, vaid viiksid nauditavamate suhete ja läheduse kogemuseni.
#000013
Pereteraapia toimub terapeudi ja pere otsekontakti teel Tartus (Riia 22b-05) ja Otepääl (Pühajärve tee 1).
#000014